— Калі я прыйшоў спрабавацца ў ансамбль, усе фармальныя пытанні яго далейшага існавання былі ўжо адрэгуляваныя. За выключэннем адной “драбніцы”: хто ж, уласна, будзе ўваходзіць у склад, бо ў працэсе “перазагрузкі” калектыў пакінулі Леанід Барткевіч і яшчэ некалькі музыкантаў. І недзе з мая па верасень 2003 года праходзілі праслухоўванні прэтэндэнтаў. Была нават створана камісія з прадстаўнікоў Міністэрства культуры, тагачаснага кіраўніка “Песняроў” Валерыя Скаражонка і такіх мэтраў як Аркадзь Эскін ды Уладзімір Ткачэнка. Яны і вырашалі лёс кандыдатаў.